Diari Oficial de la Generalitat Valenciana


Sumari del DOGV 3595, del 01-10-1999 (1999/8236)

DECRET 151/1999, de 17 de setembre, del Govern Valencià, pel qual es crea el Col·legi Públic número 87 a València-Castellar, per integració del Col·legi Públic Pintor Vicente López i del Col·legi Públic Rosa LLácer.
-----------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/151/dof/vci/html**

### Dades del document

Número de DOGV
:   3595

Data del DOGV
:   01-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8236


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

 Descriptors 

:   * València
    * centre d'ensenyament

DECRET 151/1999, de 17 de setembre, del Govern Valencià, pel qual es crea el Col·legi Públic número 87 a València-Castellar, per integració del Col·legi Públic Pintor Vicente López i del Col·legi Públic Rosa LLácer. [1999/F8236]
  
La Inspecció Educativa i la Direcció Territorial de Cultura i Educació de València han emés informe en què, després d'estudiar l'escolarització de les pedanies de Castellar i de l'Oliveral de València, proposen la integració del Col·legi Públic Pintor Vicente López i del Col·legi Públic Rosa Llácer.
  
La Direcció General de Centres Docents ha emés informe favorable respecte d'això pel fet que l'evolució de la demanda de places escolars en el districte escolar VL 7519 València-Poblats del Sud aconsella dur endavant la citada integració de tal manera que s'allibere així un espai que, amb les necessàries adaptacions, hi permet instal·lar un centre de Secundària, i obtindre una millor rendibilitat dels mitjans personals i materials destinats en la zona.
  
Els consells escolars dels centres afectats han emés informe favorable a la proposta d'integració.
  
Els mestres que tinguen destinació definitiva en els centres existents en l'actualitat i que, com a conseqüència de la transformació, s'adscriguen al centre creat per este decret, mantindran l'antiguitat que posseïen en el centre d'origen, en aplicació del que establix la disposició addicional sèptima del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, Boletín Oficial del Estado de 6 d'octubre de 1998.
  
En virtut d'això, i conformement al que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat per Decret 233/1997, de 2 de setembre, a proposta del conseller de Cultura, Educació i Ciència, i després de la deliberació prèvia del Govern Valencià, en la reunió celebrada el dia 17 de setembre de 1999,
  
DECRETE
  
Article 1
  
Es crea, per integració del Col·legi Públic Pintor Vicente López i del Col·legi Públic Rosa Llácer, els dos de València, el següent centre docent:
  
Província: València.
  
Localitat: València.
  
Denominació: Col·legi Públic d'Educació Infantil i Primària número 87.
  
Codi: 08380362.
  
Titular: Generalitat Valenciana.
  
Domicili: Carrer Escultor Federico Siurana, s/n.
  
Composició: 6 unitats d'Educació Infantil i 14 d'Educació Primària.
  
Capacitat: 150 llocs d'Educació Infantil i 350 d'Educació Primària.
  
Article 2
  
Els llocs de treball del centre seran els següents:
  
- 7 d'Educació Infantil.
  
- 14 d'Educació Primària.
  
- 2 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 2 d'Educació Primària, Educació Física.
  
- 1 d'Educació Primària, Música
  
- 2 d'Educació Especial, Pedagogia Terapèutica.
  
Article 3
  
El centre aplicarà els programes d'educació bilingüe: Programa d'Incorporació Progressiva i Programa d'Ensenyament en Valencià.
  
Article 4
  
S'extingix el Col·legi Públic Pintor Vicente López de València-Castellar i el Col·legi Públic Rosa Llácer, de València-Oliveral. Els llocs de treball, plantilla docent, així com el material i equipament, s'integraran en el Col·legi Públic número 87 de València-Castellar.
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIÓ TRANSITÒRIA
  
En el curs escolar 1999/2000 el centre disposarà de tres unitats de primer cicle d'Educació Secundària Obligatòria.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament del que s'establix en este decret, així com per a modificar, si cal, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 1999/2000.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI